title: Komisijos įgyvendinimo reglamentas (ES) 2020/1763 2020 m. lapkričio 25 d. kuriuo formaldehidas patvirtinamas kaip esama veiklioji medžiaga 2-o ir 3-io tipų biocidiniams produktams gaminti (Tekstas svarbus EEE)

text:
2020 11 26

                  LT

                  Europos Sąjungos oficialusis leidinys

                  L 397/17

         KOMISIJOS ĮGYVENDINIMO REGLAMENTAS (ES) 2020/1763
         2020 m. lapkričio 25 d.
         kuriuo formaldehidas patvirtinamas kaip esama veiklioji medžiaga 2-o ir 3-io tipų biocidiniams produktams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
         kadangi:

                     (1)

                     Komisijos deleguotajame reglamente (ES) Nr. 1062/2014 (2) pateiktas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidiniams produktams gaminti, sąrašas. Tame sąraše yra formaldehidas;

                     (2)

                     buvo įvertinta, ar formaldehidą galima naudoti 2-o tipo (buitinės paskirties ir visuomenės sveikatos priežiūrai skirtiems dezinfekantams bei kitiems biocidiniams produktams) ir 3-io tipo biocidiniams produktams (veterinarinės higienos biocidams), aprašytiems Europos Parlamento ir Tarybos direktyvos 98/8/EB (3) V priede ir atitinkantiems Reglamento (ES) Nr. 528/2012 V priede aprašytus atitinkamai 2-o ir 3-io tipo produktus, gaminti;

                     (3)

                     Vokietijos vertinančioji kompetentinga institucija 2013 m. liepos 29 d. Komisijai pateikė vertinimo ataskaitas bei išvadas;

                     (4)

                     2019 m. gruodžio 10 d. Biocidinių produktų komitetas, atsižvelgdamas į vertinančiosios kompetentingos institucijos išvadas ir vadovaudamasis Deleguotojo reglamento (ES) Nr. 1062/2014 7 straipsnio 2 dalimi, priėmė Europos cheminių medžiagų agentūros (toliau – Agentūra) nuomones (4);

                     (5)

                     iš Reglamento (ES) Nr. 528/2012 90 straipsnio 2 dalies išplaukia, kad medžiagos, kurių vertinimą valstybės narės buvo baigusios iki 2013 m. rugsėjo 1 d., turėtų būti įvertintos pagal Direktyvos 98/8/EB nuostatas;

                     (6)

                     remiantis Agentūros nuomonėmis, galima tikėtis, kad 2-o ir 3-io tipo biocidiniai produktai, kurių sudėtyje yra formaldehido, atitinka Direktyvos 98/8/EB 5 straipsnio reikalavimus, jei laikomasi tam tikrų su jų naudojimu susijusių specifikacijų ir sąlygų;

                     (7)

                     todėl formaldehidą tikslinga patvirtinti kaip tinkamą 2-o ir 3-io tipo biocidiniams produktams gaminti, jei laikomasi tam tikrų specifikacijų ir sąlygų;

                     (8)

                     Agentūros nuomonėse daroma išvada, kad formaldehidas atitinka klasifikavimo kaip 1B kategorijos kancerogenas kriterijus pagal Europos Parlamento ir Tarybos reglamentą (EB) Nr. 1272/2008 (5);

                     (9)

                     atsižvelgiant į tai, kad formaldehidas turėtų būti patvirtintas pagal Direktyvos 98/8/EB sąlygas, laikantis naujausios pagal tą direktyvą nustatytos praktikos patvirtinimo laikotarpis turėtų būti gerokai trumpesnis nei 10 metų. Be to, kadangi formaldehidui nuo 2000 m. gegužės 14 d. taikomas Reglamento (ES) Nr. 528/2012 89 straipsnyje nustatytas pereinamasis laikotarpis, o nuo 2013 m. liepos 29 d. vykdoma jo tarpusavio peržiūra, ir siekiant kuo greičiau Sąjungos lygmeniu nustatyti, ar formaldehidas atitinka Reglamento (ES) Nr. 528/2012 5 straipsnio 2 dalyje nustatytas sąlygas ir ar jo patvirtinimas gali būti pratęstas, patvirtinimo laikotarpis turėtų būti treji metai;

                     (10)

                     be to, pagal Reglamento (ES) Nr. 528/2012 VI priedo 10 punktą valstybių narių kompetentingos institucijos, siekdamos nuspręsti, ar biocidinis produktas, kurio sudėtyje yra formaldehido, gali būti autorizuotas, turėtų įvertinti, ar jų teritorijose gali būti įvykdytos to reglamento 5 straipsnio 2 dalyje nustatytos sąlygos;

                     (11)

                     pagal Reglamento (ES) Nr. 528/2012 23 straipsnį formaldehidas atitinka to reglamento 10 straipsnio 1 dalies a punkte nustatytas sąlygas ir todėl turėtų būti laikomas galimai keistina medžiaga. Todėl vertindamos paraišką išduoti autorizacijos liudijimą biocidiniam produktui, kurio sudėtyje yra formaldehido, arba pratęsti autorizacijos liudijimo galiojimą valstybių narių kompetentingos institucijos turėtų atlikti lyginamąjį vertinimą;

                     (12)

                     kadangi, remiantis Agentūros padaryta išvada, formaldehidas atitinka klasifikavimo kaip 1B kategorijos kancerogenas ir kaip 1 kategorijos odą jautrinanti medžiaga kriterijus pagal Reglamento (EB) Nr. 1272/2008 I priedą, formaldehidu apdoroti gaminiai arba gaminiai, kurių sudėtyje yra formaldehido, turėtų būti tinkamai paženklinti juos pateikiant rinkai;

                     (13)

                     šiuo reglamentu nedaromas poveikis darbuotojų sveikatos ir saugos srities Sąjungos teisės aktų, visų pirma Tarybos direktyvų 89/391/EEB (6) ir 98/24/EB (7) bei Europos Parlamento ir Tarybos direktyvos 2004/37/EB (8), taikymui;

                     (14)

                     veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

                     (15)

                     šiame reglamente nustatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Formaldehidas patvirtinamas kaip veiklioji medžiaga 2-o ir 3-io tipų biocidiniams produktams gaminti, jei laikomasi priede nustatytų specifikacijų ir sąlygų.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 25 d.

                  Komisijos vardu

                  Pirmininkė

               Ursula VON DER LEYEN

            (1)  OL L 167, 2012 6 27, p. 1.

            (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

            (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

            (4)  2019 m. gruodžio 10 d. priimta Biocidinių produktų komiteto nuomonė Opinion on the application for approval of the active substance Formaldehyde, Product type: 2, ECHA/BPC/232/2019; 2019 m. gruodžio 10 d. priimta Biocidinių produktų komiteto nuomonė Opinion on the application for approval of the active substance Formaldehyde, Product type: 3, ECHA/BPC/233/2019.

            (5)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

            (6)  1989 m. birželio 12 d. Tarybos direktyva 89/391/EEB dėl priemonių darbuotojų saugai ir sveikatos apsaugai darbe gerinti nustatymo (OL L 183, 1989 6 29, p. 1).

            (7)  1998 m. balandžio 7 d. Tarybos direktyva 98/24/EB dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe (keturioliktoji atskira Direktyva, kaip numatyta Direktyvos 89/391/EEB 16 straipsnio 1 dalyje (OL L 131, 1998 5 5, p. 11).

            (8)  2004 m. balandžio 29 d. Europos Parlamento ir Tarybos direktyva 2004/37/EB dėl darbuotojų apsaugos nuo rizikos, susijusios su kancerogenų arba mutagenų poveikiu darbe (šeštoji atskira Direktyva, kaip numatyta Tarybos direktyvos 89/391/EEB 16 straipsnio 1 dalyje) (OL L 158, 2004 4 30, p. 50).

            PRIEDAS

                           Bendrinis pavadinimas

                           IUPAC pavadinimas

                           Identifikavimo numeriai

                           Mažiausias veikliosios medžiagos grynumo laipsnis
                            (1)

                           Patvirtinimo data

                           Patvirtinimo galiojimo pabaiga

                           Produkto tipas

                           Specialiosios sąlygos

                        Formaldehidas

                        IUPAC pavadinimas:
                        Metanalis
                        EB Nr. 200-001-8
                        CAS Nr. 50-00-0

                        25–55,5 % formaldehido vandeniniame tirpale (mažiausias formaldehido grynumas: 87,5 % masės)

                        2022 m. vasario 1 d.

                        2025 m. sausio 31 d.

                        2

                        Remiantis Reglamento (ES) Nr. 528/2012 10 straipsnio 1 dalies a punktu, formaldehidas laikomas galimai keistina medžiaga.
                        Biocidinių produktų autorizacijos liudijimai išduodami laikantis šių sąlygų:

                                    1.

                                    vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą. Be to, pagal Reglamento (ES) Nr. 528/2012 VI priedo 10 punktą vertinant produktą taip pat turi būti įvertinta, ar gali būti įvykdytos Reglamento (ES) Nr. 528/2012 5 straipsnio 2 dalyje nustatytos sąlygos;

                                    2.

                                    produktai autorizuojami naudoti valstybėse narėse tik jei įvykdoma bent viena iš Reglamento (ES) Nr. 528/2012 5 straipsnio 2 dalyje nustatytų sąlygų;

                                    3.

                                    atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas:

                                                i)

                                                profesionaliems produktų, naudojamų paviršiams plauti ir šluostyti, naudotojams;

                                                ii)

                                                antriniam poveikiui visuomenei ir vaikams;

                                                iii)

                                                vandens aplinkai, kai produktai naudojami epideminiais atvejais patalpoms fumigacijos būdu dezinfekuoti.

                              Apdoroti gaminiai pateikiami rinkai su sąlyga, kad asmuo, atsakingas už formaldehidu apdoroto gaminio arba gaminio, kurio sudėtyje yra formaldehido, pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

                        3

                        Remiantis Reglamento (ES) Nr. 528/2012 10 straipsnio 1 dalies a punktu, formaldehidas laikomas galimai keistina medžiaga.
                        Biocidinių produktų autorizacijos liudijimai išduodami laikantis šių sąlygų:

                                    1.

                                    vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą. Be to, pagal Reglamento (ES) Nr. 528/2012 VI priedo 10 punktą vertinant produktą taip pat turi būti įvertinta, ar gali būti įvykdytos Reglamento (ES) Nr. 528/2012 5 straipsnio 2 dalyje nustatytos sąlygos;

                                    2.

                                    produktai autorizuojami naudoti valstybėse narėse tik jei įvykdoma bent viena iš Reglamento (ES) Nr. 528/2012 5 straipsnio 2 dalyje nustatytų sąlygų;

                                    3.

                                    atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas:

                                                i)

                                                profesionaliems produktų, naudojamų epideminiais atvejais gyvūnų laikymo patalpoms ir transporto priemonėms dezinfekuoti purškiant, naudotojams;

                                                ii)

                                                antriniam poveikiui visuomenei;

                                                iii)

                                                paviršiniam vandeniui, nuosėdoms, dirvožemiui ir požeminiam vandeniui, panaudojus produktus transporto priemonėms dezinfekuoti ir gyvūnų pėdoms dezinfekuoti jas plaunant vonelėje ar įmerkiant į vonelę;

                                    4.

                                    jei produktų liekanų gali likti maiste arba pašare, turi būti įvertinta, ar reikia nustatyti naują didžiausią leidžiamąją liekanų koncentraciją (DLK) arba pakeisti esamą DLK pagal Europos Parlamento ir Tarybos reglamentą (EB) Nr. 470/2009  (2) arba Europos Parlamento ir Tarybos reglamentą (EB) Nr. 396/2005  (3), ir turi būti imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

                              Apdoroti gaminiai pateikiami rinkai su sąlyga, kad asmuo, atsakingas už formaldehidu apdoroto gaminio arba gaminio, kurio sudėtyje yra formaldehido, pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

               (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji techniniu požiūriu yra lygiavertė įvertintai veikliajai medžiagai.

               (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

               (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: Komisijos įgyvendinimo reglamentas (ES) 2020/1764 2020 m. lapkričio 25 d. dėl leidimo naudoti dinatrio 5′-inozinatą, gautą fermentuojant su korinebakterijomis Corynebacterium stationis KCCM 80161, kaip visų rūšių gyvūnų pašarų priedą (Tekstas svarbus EEE)

text:
2020 11 26

                  LT

                  Europos Sąjungos oficialusis leidinys

                  L 397/21

         KOMISIJOS ĮGYVENDINIMO REGLAMENTAS (ES) 2020/1764
         2020 m. lapkričio 25 d.
         dėl leidimo naudoti dinatrio 5′-inozinatą, gautą fermentuojant su korinebakterijomis Corynebacterium stationis KCCM 80161, kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų (1), skirtų naudoti gyvūnų mityboje, ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti dinatrio 5′-inozinatą, gautą fermentuojant su korinebakterijomis Corynebacterium stationis KCCM 80161. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymas pateiktas dėl leidimo naudoti dinatrio 5′-inozinatą, gautą fermentuojant su korinebakterijomis Corynebacterium stationis KCCM 80161, kaip visų rūšių gyvūnų pašarų priedą. Pareiškėjas paprašė šį priedą priskirti prie priedų kategorijos „jusliniai priedai“;

                     (4)

                     pareiškėjas paprašė leisti pašarų priedą naudoti ir geriamajame vandenyje. Tačiau Reglamentu (EB) Nr. 1831/2003 geriamajame vandenyje neleidžiama naudoti kvapiųjų junginių. Todėl dinatrio 5′-inozinato, gauto fermentuojant su korinebakterijomis Corynebacterium stationis KCCM 80161, neturėtų būti leidžiama naudoti geriamajame vandenyje. Tai, kad priedo neleidžiama naudoti kaip kvapiojo junginio geriamajame vandenyje, netrukdo jo naudoti kombinuotuosiuose pašaruose, kuriais šeriama su vandeniu;

                     (5)

                     Europos maisto saugos tarnyba (toliau – Tarnyba) 2020 m. gegužės 7 d. nuomonėje (2) padarė išvadą, kad siūlomomis naudojimo sąlygomis dinatrio 5′-inozinatas, gautas fermentuojant su korinebakterijomis Corynebacterium stationis KCCM 80161, nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba nuomonėje padarė išvadą, kad priedas nėra toksiškas įkvėpus, nedirgina odos ar akių ir nėra odą jautrinanti medžiaga. Tarnyba taip pat padarė išvadą, kad dinatrio 5′-inozinato, gauto fermentuojant su korinebakterijomis Corynebacterium stationis KCCM 80161, poveikis siekiant sustiprinti maisto skonį yra tinkamai įrodytas, todėl nebūtina toliau įrodyti jo veiksmingumo pašaruose. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedų pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (6)

                     dinatrio 5′-inozinato, gauto fermentuojant su korinebakterijomis Corynebacterium stationis KCCM 80161, vertinimas rodo, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Todėl, kaip nurodyta šio reglamento priede, turėtų būti suteiktas leidimas naudoti dinatrio 5′-inozinatą, gautą fermentuojant su korinebakterijomis Corynebacterium stationis KCCM 80161;

                     (7)

                     siekiant užtikrinti geresnę kontrolę, turėtų būti nustatyti apribojimai ir sąlygos. Visų pirma priedo etiketėje turėtų būti nurodytas rekomenduojamas pašarų priedo kiekis. Jei toks kiekis viršijamas, premiksų etiketėse turėtų būti nurodyta tam tikra informacija;

                     (8)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą medžiagą, priklausančią priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 25 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2020;18(5):6140.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Veikliosios medžiagos kiekis mg kilograme visaverčio pašaro, kurio drėgnis yra 12 %

                           Kategorija: jusliniai priedai

                           Funkcinė grupė: kvapieji junginiai

                        2b631i

                        -

                        Dinatrio 5′-inozinatas

                           Priedo sudėtis

                        Dinatrio 5′-inozinatas

                           Veikliosios medžiagos apibūdinimas

                        Dinatrio 5′-inozinatas
                        Gautas fermentuojant su korinebakterijomis Corynebacterium stationis (KCCM 80161)
                        Grynumas: ≥ 97 % (analizės duomenys)
                        Cheminė formulė: C10H11N4Na2O8P·7,5H2O
                        CAS numeris 4691-65-0

                           Analizės metodas
                            (1)

                        Dinatrio 5′-inozinato identifikavimas pašarų priede: FAO JECFA dinatrio 5′-inozinatui ir dinatrio 5′-ribonukleotidams skirtos monografijos.
                        Dinatrio 5′-inozinato (IMP) nustatymas pašarų priede ir kvapiųjų medžiagų premiksuose: efektyvioji skysčių chromatografija kartu su UV aptikimu (HPLC-UV)

                        Visų rūšių gyvūnai

                        –

                        –

                        –

                                    1.

                                    Priedas maišomas su pašaru kaip premiksas.

                                    2.

                                    Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.

                                    3.

                                    Priedo etiketėje nurodoma:
                                    „rekomenduojamas didžiausias veikliosios medžiagos atskirai arba kartu su kitais leidžiamais dinatrio 5′-ribonukleotidais kiekis yra: 50 mg/kg visaverčio pašaro, kurio drėgnis 12 %“.

                                    4.

                                    Premiksų etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas šis veikliosios medžiagos kiekis visaverčiame pašare, kurio drėgnis yra 12 %: 50 mg/kg.

                        2030 12 16

               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2020/1767 2020 m. lapkričio 20 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas „Rucola della Piana del Sele“ (SGN)

text:
2020 11 27

                  LT

                  Europos Sąjungos oficialusis leidinys

                  L 398/1

         KOMISIJOS ĮGYVENDINIMO REGLAMENTAS (ES) 2020/1767
         2020 m. lapkričio 20 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas „Rucola della Piana del Sele“ (SGN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Italijos paraiška įregistruoti pavadinimą „Rucola della Piana del Sele“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Rucola della Piana del Sele“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Rucola della Piana del Sele“ (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 20 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 254, 2020 8 3, p. 17.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2020/1768 2020 m. lapkričio 25 d. kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
2020 11 27

                  LT

                  Europos Sąjungos oficialusis leidinys

                  L 398/2

         KOMISIJOS ĮGYVENDINIMO REGLAMENTAS (ES) 2020/1768
         2020 m. lapkričio 25 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 25 d.

                  Komisijos vardu

                  Pirmininkės pavedimu

               Wolfgang BURTSCHER

                  Žemės ūkio ir kaimo plėtros generalinio direktorato

                  generalinis direktorius

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir tipines kainas paukštienos bei kiaušinių sektoriams ir kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                                 KN kodas

                                 Prekių aprašymas

                                 Tipinė kaina
                                 (EUR/100 kg)

                                 3 straipsnyje nurodytas užstatas
                                 (EUR/100 kg)

                                 Kilmės šalis  (1)

                                 0207 14 10

                                 Užšaldytos Gallus domesticus rūšies paukščių (vištų ir gaidžių) skerdenėlių dalys be kaulų

                                 175,9

                                 42

                                 AR

                                 145,6

                                 57

                                 BR

                                 245

                                 17

                                 CL

                                 192,8

                                 34

                                 TH

                                 1602 32 11

                                 Nevirti ir nekepti gaminiai iš Gallus domesticus rūšies paukščių (vištų ir gaidžių)

                                 167,3

                                 41

                                 BR

               “

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).


title: Komisijos įgyvendinimo reglamentas (ES) 2020/1770 2020 m. lapkričio 26 d. dėl sodinti skirtų augalų, kuriems netaikoma Europos Parlamento ir Tarybos reglamente (ES) 2016/2031 nustatyta išimtis dėl reikalavimo augalų pasuose nurodyti atsekamumo kodą, tipų bei rūšių, kuriuo panaikinama Komisijos direktyva 92/105/EEB

text:
2020 11 27

                  LT

                  Europos Sąjungos oficialusis leidinys

                  L 398/6

         KOMISIJOS ĮGYVENDINIMO REGLAMENTAS (ES) 2020/1770
         2020 m. lapkričio 26 d.
         dėl sodinti skirtų augalų, kuriems netaikoma Europos Parlamento ir Tarybos reglamente (ES) 2016/2031 nustatyta išimtis dėl reikalavimo augalų pasuose nurodyti atsekamumo kodą, tipų bei rūšių, kuriuo panaikinama Komisijos direktyva 92/105/EEB
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (1), ypač į jo 83 straipsnio 3 dalį,
         kadangi:

                     (1)

                     Reglamente (ES) 2016/2031 nustatytos taisyklės, susijusios su augalo paso, reikalingo siekiant vežti tam tikrus augalus, augalinius produktus ir kitus objektus Sąjungos teritorijoje, juos įvežti į apsaugos zonas ir vežti jose, turiniu ir forma;

                     (2)

                     augalo pase, skirtame vežimui Sąjungos teritorijoje, yra nurodytas atsekamumo kodas, išskyrus tuos atvejus, kai vežami tam tikri sodinti skirti augalai, tinkami parduoti galutiniams naudotojams. Ši išimtis netaikoma sodinti skirtų augalų tipams ir rūšims, kuriuos Komisija turi įtraukti į sąrašą;

                     (3)

                     tam tikriems sodinti skirtiems augalams yra taikomos Sąjungos priemonės, patvirtintos pagal Reglamento (ES) 2016/2031 28 straipsnį arba 30 straipsnį dėl konkrečių kenkėjų. Kai kurie iš šių sodinti skirtų augalų, visų pirma tie, kurie, kaip žinoma, gali būti labiau užkrėsti arba infekuoti tais konkrečiais kenkėjais arba kurie buvo sulaikyti vidaus rinkoje dėl su tais konkrečiais kenkėjais susijusio užkrėtimo arba infekcijos, gali prisidėti prie tų kenkėjų plitimo Sąjungoje ir taip padidinti tų kenkėjų galimybes padaryti didelį ilgalaikį neigiamą poveikį šiems sodinti skirtiems augalams;

                     (4)

                     tam tikriems Sąjungos kilmės sodinti skirtiems augalams taikomi specialūs reikalavimai, nustatyti dėl tam tikrų Sąjungos karantininių kenkėjų pagal Reglamento (ES) 2016/2031 41 straipsnio 2 dalį ir Komisijos įgyvendinimo reglamento (ES) 2019/2072 (2) 8 straipsnio 2 dalį. Šie sodinti skirti augalai gali prisidėti prie tų kenkėjų plitimo Sąjungoje ir taip padidinti tų kenkėjų galimybes padaryti didelį ilgalaikį neigiamą poveikį šiems sodinti skirtiems augalams;

                     (5)

                     vežant Sąjungoje šiuos sodinti skirtus augalus kai kurie iš jų buvo sulaikyti, nes juose buvo Sąjungos karantininių kenkėjų;

                     (6)

                     todėl siekiant pagreitinti tų augalų atsekamumą tikslinga reikalauti, kad visais atvejais išduodant augalų pasus šiems auginti skirtiems augalams būtų pateikiamas atsekamumo kodas;

                     (7)

                     Reglamentu (ES) 2016/2031, Komisijos įgyvendinimo reglamentu (ES) 2017/2313 (3) ir šiuo reglamentu nustatomos naujos augalų pasų naudojimo ir turinio taisyklės. Dėl šios priežasties Komisijos direktyva 92/105/EEB (4) tampa nebeaktuali ir turėtų būti panaikinta;

                     (8)

                     kad profesionalūs veiklos vykdytojai ir kompetentingos institucijos turėtų pakankamai laiko prisitaikyti prie šių reikalavimų, šis reglamentas turėtų būti taikomas nuo 2021 m. gruodžio 31 d.;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Sodinti skirtų augalų, kuriems netaikoma išimtis dėl reikalavimo nurodyti atsekamumo kodą, tipai ir rūšys
            Reglamento (ES) 2016/2031 83 straipsnio 2 dalies antroje pastraipoje nustatyta išimtis dėl reikalavimo nurodyti atsekamumo kodą augalų pasuose, kurie skirti vežimui Sąjungos teritorijoje, yra netaikoma sodinti skirtų augalų tipams ir rūšims, išvardytiems šio reglamento priede.

            2 straipsnis
            Direktyvos 92/105/EEB panaikinimas
            Direktyva 92/105/EEB panaikinama.

            3 straipsnis
            Įsigaliojimas ir taikymo pradžios data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. gruodžio 31 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 26 d.

                  Komisijos vardu

                  Pirmininkė

               Ursula VON DER LEYEN

            (1)  OL L 317, 2016 11 23, p. 4.

            (2)  2019 m. lapkričio 28 d. Komisijos įgyvendinimo reglamentas (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, panaikinamas Komisijos reglamentas (EB) Nr. 690/2008 ir iš dalies keičiamas Komisijos įgyvendinimo reglamentas (ES) 2018/2019 (OL L 319, 2019 12 10, p. 1).

            (3)  2017 m. gruodžio 13 d. Komisijos įgyvendinimo reglamentas (ES) 2017/2313, kuriuo nustatomos augalų vežimo Sąjungos teritorijoje pasų ir augalų įvežimo į saugomą zoną ir vežimo joje pasų formos specifikacijos (OL L 331, 2017 12 14, p. 44).

            (4)  1992 m. gruodžio 3 d. Komisijos direktyva 92/105/EEB, nustatanti augalų pasų, reikalingų tam tikrų augalų, augalinių produktų ar kitų objektų judėjimui Bendrijoje, standartizavimo laipsnį, išsamią tokių augalų pasų išdavimo tvarką ir jų keitimo sąlygas (OL L 4, 1993 1 8, p. 22).

            PRIEDAS
            Sodinti skirtų augalų, kuriems netaikoma išimtis dėl reikalavimo nurodyti atsekamumo kodą, tipai ir rūšys
            Šie sodinti skirti augalai, išskyrus sėklas:

                        —

                           Citrus

                        —

                           Coffea

                        —

                           Lavandula dentata L.

                        —

                           Nerium oleander L.

                        —

                           Olea europea L.

                        —

                           Polygala myrtifolia L.

                        —

                           Prunus dulcis (Mill.) D.A.Webb

                        —

                           Solanum tuberosum L.


title: Komisijos įgyvendinimo reglamentas (ES) 2020/1771 2020 m. lapkričio 26 d. kuriuo peroksiacto rūgšties ir peroksioktano rūgšties reakcijos masė patvirtinama kaip esama veiklioji medžiaga 2-o, 3-io ir 4-o tipų biocidiniams produktams gaminti (Tekstas svarbus EEE)

text:
2020 11 27

                  LT

                  Europos Sąjungos oficialusis leidinys

                  L 398/9

         KOMISIJOS ĮGYVENDINIMO REGLAMENTAS (ES) 2020/1771
         2020 m. lapkričio 26 d.
         kuriuo peroksiacto rūgšties ir peroksioktano rūgšties reakcijos masė patvirtinama kaip esama veiklioji medžiaga 2-o, 3-io ir 4-o tipų biocidiniams produktams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
         kadangi:

                     (1)

                     Komisijos deleguotajame reglamente (ES) Nr. 1062/2014 (2) pateiktas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidiniams produktams gaminti, sąrašas. Tame sąraše yra peroksioktano rūgštis, kuri, atlikus jos vertinimą, turi būti pervadinta į peroksiacto rūgšties ir peroksioktano rūgšties reakcijos masę;

                     (2)

                     buvo įvertinta, ar peroksiacto rūgšties ir peroksioktano rūgšties reakcijos masę galima naudoti 2-o tipo (dezinfekantams ir algicidams, kurie nėra skirti tiesioginiam žmonių ar gyvūnų naudojimui), 3-io tipo (veterinarinės higienos) ir 4-o tipo (maisto ir pašarų srities) biocidiniams produktams, aprašytiems Reglamento (ES) Nr. 528/2012 V priede, gaminti;

                     (3)

                     Prancūzija buvo paskirta ataskaitą rengiančia valstybe nare ir jos vertinančioji kompetentinga institucija 2019 m. sausio 2 d. Europos cheminių medžiagų agentūrai (toliau – Agentūra) pateikė vertinimo ataskaitą bei išvadas;

                     (4)

                     2020 m. kovo 4 d. Biocidinių produktų komitetas, atsižvelgdamas į vertinančiosios kompetentingos institucijos išvadas ir vadovaudamasis Deleguotojo reglamento (ES) Nr. 1062/2014 7 straipsnio 2 dalimi, priėmė Agentūros nuomones (3);

                     (5)

                     remiantis tomis nuomonėmis, galima tikėtis, kad 2-o, 3-io ir 4-o tipų biocidiniai produktai, kurių sudėtyje yra peroksiacto rūgšties ir peroksioktano rūgšties reakcijos masės, atitinka Reglamento (ES) Nr. 528/2012 19 straipsnio 1 dalies b punkte nustatytus kriterijus, jei laikomasi tam tikrų su jų naudojimu susijusių specifikacijų ir sąlygų;

                     (6)

                     atsižvelgiant į Agentūros nuomones, peroksiacto rūgšties ir peroksioktano rūgšties reakcijos masę tikslinga patvirtinti kaip tinkamą naudoti 2-o, 3-io ir 4-o tipų biocidiniams produktams gaminti, jei laikomasi tam tikrų specifikacijų ir sąlygų;

                     (7)

                     veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

                     (8)

                     šiame reglamente nustatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Peroksiacto rūgšties ir peroksioktano rūgšties reakcijos masė patvirtinama kaip veiklioji medžiaga 2-o, 3-io ir 4-o tipo biocidiniams produktams gaminti, jei laikomasi priede nustatytų specifikacijų ir sąlygų.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 26 d.

                  Komisijos vardu

                  Pirmininkė

               Ursula VON DER LEYEN

            (1)  OL L 167, 2012 6 27, p. 1.

            (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

            (3)  2020 m. kovo 4 d. priimtos nuomonės Opinions on the application for approval of the active substance reaction mass of peracetic acid (PAA) and peroxyoctanoic acid (POOA); Product type: 2, 3 and 4; ECHA/BPC/242, 243 ir 244.

            PRIEDAS

                        Bendrasis pavadinimas

                        IUPAC pavadinimas
                        Identifikavimo numeriai

                        Mažiausias veikliosios medžiagos grynumo laipsnis  (1)

                        Patvirtinimo data

                        Patvirtinimo galiojimo pabaiga

                        Produkto tipas

                        Specialiosios sąlygos

                        Peroksiacto rūgšties ir peroksioktano rūgšties reakcijos masė

                        IUPAC pavadinimas: Peroksiacto rūgšties ir peroksioktano rūgšties reakcijos masė
                        EB Nr. 201–186–8 ir 450–280–7
                        CAS Nr. 79–21–0 ir 33734–57–5

                        Mažiausias veikliosios medžiagos grynumas nėra svarbus, nes ši veiklioji medžiaga yra dvigubos pusiausvyros būsenoje ir kaip pradinės medžiagos yra naudojami vandenilio peroksidas, acto rūgštis ir oktano rūgštis. Specifikacijos atitinka koncentracijos intervalą.

                        2022 m. balandžio 1 d.

                        2032 m. kovo 31 d.

                        2

                        Biocidinių produktų autorizacijos liudijimai išduodami laikantis šių sąlygų:

                                    a)

                                    vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                                    b)

                                    atsižvelgiant į riziką, susijusią su įvertintomis naudojimo paskirtimis, produkto vertinime ypatingas dėmesys skiriamas profesionaliems naudotojams.

                        Sudedamosios dalys

                        Sudėties intervalas pagal specifikacijas (masės dalis %)

                        Veiklioji medžiaga

                        Peroksiacto rūgštis

                        1,8–13,9

                        Veiklioji medžiaga

                        Peroksioktano rūgštis

                        0,15–2,42

                        Svarbi priemaiša

                        Vandenilio peroksidas

                        1,1–25,45

                        Svarbi priemaiša

                        Acto rūgštis

                        5,74–51

                        3

                        Biocidinių produktų autorizacijos liudijimai išduodami laikantis šių sąlygų:

                                    (a)

                                    vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                                    (b)

                                    atsižvelgiant į riziką, susijusią su įvertintomis naudojimo paskirtimis, produkto vertinime ypatingas dėmesys skiriamas profesionaliems naudotojams.

                        Svarbi priemaiša

                        Oktano rūgštis

                        1,63–9,03

                        4

                        Biocidinių produktų autorizacijos liudijimai išduodami laikantis šių sąlygų:

                                    a)

                                    vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                                    b)

                                    produktai, kurių sudėtyje yra peroksiacto rūgšties ir peroksioktano rūgšties reakcijos masės, negali būti naudojami medžiagose ir gaminiuose, skirtuose liestis su maistu, kaip apibrėžta Europos Parlamento ir Tarybos reglamento (EB) Nr. 1935/2004  (2) 1 straipsnio 1 dalyje, išskyrus atvejus, kai Komisija nustato konkrečias peroksiacto rūgšties ir peroksioktano rūgšties reakcijos masės išsiskyrimo į maisto produktus ribines vertes arba, remdamasi tuo reglamentu, nustato, kad tokios ribinės vertės nėra būtinos;

                                    c)

                                    atsižvelgiant į riziką, susijusią su įvertintomis naudojimo paskirtimis, produkto vertinime ypatingas dėmesys skiriamas profesionaliems naudotojams.

               (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji techniniu požiūriu yra lygiavertė įvertintai veikliajai medžiagai.

               (2)  2004 m. spalio 27 d. Europos Parlamento ir Tarybos reglamentas (EB) Nr. 1935/2004 dėl žaliavų ir gaminių, skirtų liestis su maistu, ir panaikinantis Direktyvas 80/590/EEB ir 89/109/EEB (OL L 338, 2004 11 13, p. 4).


title: Komisijos įgyvendinimo reglamentas (ES) 2020/1772 2020 m. lapkričio 26 d. kuriuo iš dalies keičiamas Įgyvendinimo reglamentas (ES) 2017/2469, kuriuo nustatomi Europos Parlamento ir Tarybos reglamento (ES) 2015/2283 dėl naujų maisto produktų 10 straipsnyje nurodytoms paraiškoms taikomi administraciniai ir moksliniai reikalavimai (Tekstas svarbus EEE)

text:
2020 11 27

                  LT

                  Europos Sąjungos oficialusis leidinys

                  L 398/13

         KOMISIJOS ĮGYVENDINIMO REGLAMENTAS (ES) 2020/1772
         2020 m. lapkričio 26 d.
         kuriuo iš dalies keičiamas Įgyvendinimo reglamentas (ES) 2017/2469, kuriuo nustatomi Europos Parlamento ir Tarybos reglamento (ES) 2015/2283 dėl naujų maisto produktų 10 straipsnyje nurodytoms paraiškoms taikomi administraciniai ir moksliniai reikalavimai
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 13 straipsnį ir 35 straipsnio 3 dalį,
         kadangi:

                     (1)

                     Reglamente (ES) 2015/2283 nustatytos naujų maisto produktų pateikimo rinkai ir naudojimo Sąjungoje taisyklės;

                     (2)

                     Komisijos įgyvendinimo reglamentu (ES) 2017/2469 (2) nustatyti Reglamento (ES) 2015/2283 10 straipsnio 1 dalyje nurodytoms paraiškoms taikomi administraciniai ir moksliniai reikalavimai;

                     (3)

                     Europos Parlamento ir Tarybos reglamentu (ES) 2019/1381 (3) iš dalies pakeistas Reglamentas (EB) Nr. 178/2002 (4) ir Reglamentas (ES) 2015/2283. Šiais pakeitimais siekiama didinti ES rizikos vertinimo skaidrumą ir tvarumą visose maisto grandinės srityse, kuriose Europos maisto saugos tarnyba (toliau – Tarnyba) atlieka mokslinį rizikos vertinimą, įskaitant naujų maisto produktų srityje;

                     (4)

                     kalbant apie naujų maisto produktų pateikimą rinkai, Reglamento (EB) Nr. 178/2002 pakeitimais nustatytos naujos nuostatos, susijusios, be kita ko, su Tarnybos darbuotojų bendromis rekomendacijomis, teikiamomis prieš pateikiant paraišką potencialaus pareiškėjo prašymu, pareiga pranešti apie verslo subjektų užsakytus ar atliktus tyrimus, kuriais grindžiama paraiška arba pranešimas, ir pasekmėmis dėl tokių reikalavimų nesilaikymo. Taip pat nustatytos nuostatos dėl reikalavimo Tarnybai ankstyvame rizikos vertinimo proceso etape atskleisti visuomenei visus mokslinius duomenis, tyrimus ir kitą informaciją, kuria grindžiamos paraiškos, išskyrus konfidencialią informaciją, ir po to vykdyti konsultacijas su trečiosiomis šalimis. Pakeitimais taip pat nustatyti konkretūs procedūriniai reikalavimai dėl su pareiškėjo pateikta informacija susijusių prašymų laikyti informaciją konfidencialia teikimo ir Tarnybos atliekamo jų vertinimo, kai Komisija prašo Tarnybos pateikti nuomonę;

                     (5)

                     Reglamentu (ES) 2019/1381 taip pat iš dalies pakeistas Reglamentas (ES) 2015/2283, siekiant įtraukti nuostatas, kuriomis užtikrinamas Reglamento (EB) Nr. 178/2002 pakeitimų nuoseklumas ir atsižvelgiama į sektorių ypatumus, susijusius su konfidencialia informacija;

                     (6)

                     atsižvelgiant į visų šių pakeitimų taikymo sritį ir taikymą, Įgyvendinimo reglamentas (ES) 2017/2469 turėtų būti pakoreguotas, kad į jį būtų įtraukti pakeitimai, susiję su Reglamento (ES) 2015/2283 10 straipsnyje nurodytų paraiškų turiniu, rengimu ir pateikimu, paraiškų galiojimo tikrinimo tvarka ir informacija, kuri turi būti įtraukta į Tarnybos nuomonę. Visų pirma Įgyvendinimo reglamente (ES) 2017/2469 turėtų būti pateikta nuoroda į standartinius duomenų formatus ir reikalavimas, kad paraiškose būtų pateikta informacija, įrodanti atitiktį Reglamento (EB) Nr. 178/2002 32b straipsnyje nustatytam reikalavimui pranešti. Taip pat turėtų būti paaiškinta, kad atitikties reikalavimui pranešti vertinimas yra paraiškos galiojimo patikrinimo dalis;

                     (7)

                     Be to, atsižvelgiant į tai, kad Tarnyba yra atsakinga už tyrimų duomenų bazės tvarkymą pagal Reglamento (EB) Nr. 178/2002 32b straipsnį, Komisijai taip pat turėtų būti suteikta galimybė konsultuotis su Tarnyba tikrinant paraiškų galiojimą, visų pirma siekiant nustatyti, ar paraiška atitinka tame straipsnyje nustatytus atitinkamus reikalavimus;

                     (8)

                     tais atvejais, kai pagal Reglamento (EB) Nr. 178/2002 32c straipsnio 2 dalį rizikos vertinimo metu rengiamos viešos konsultacijos, Tarnybos nuomonėje taip pat turėtų būti pateikti tų konsultacijų rezultatai laikantis Tarnybai taikomų skaidrumo reikalavimų;

                     (9)

                     šis reglamentas turėtų būti taikomas nuo 2021 m. kovo 27 d., Reglamento (ES) 2019/1381 taikymo pradžios datos, ir turėtų būti taikomas nuo tos datos teikiamoms paraiškoms;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2017/2469 pakeitimai
            Įgyvendinimo reglamentas (ES) 2017/2469 iš dalies keičiamas taip:

                        1.

                        3 straipsnis iš dalies keičiamas taip:

                                    a)

                                    1 dalis pakeičiama taip:

                                       „1.   Paraišką turi sudaryti:

                                                   a)

                                                   lydraštis;

                                                   b)

                                                   techninių dokumentų rinkinys;

                                                   c)

                                                   dokumentų rinkinio santrauka.

                                             Iki bus patvirtinti standartiniai duomenų formatai pagal Reglamento (EB) Nr. 178/2002 39f straipsnį, paraiška turi būti teikiama Komisijos nustatytoje elektroninėje teikimo sistemoje elektroniniu formatu, kurį naudojant dokumentus galima atsisiųsti, atsispausdinti ir vykdyti jų paiešką. Patvirtinus standartinius duomenų formatus pagal Reglamento (EB) Nr. 178/2002 39f straipsnį, paraiška turi būti teikiama Komisijos nustatytoje elektroninėje teikimo sistemoje laikantis tų standartinių duomenų formatų.“;

                                    b)

                                    5 dalis pakeičiama taip:

                                       „5.   Be Reglamento (ES) 2015/2283 10 straipsnio 2 dalies a, b ir e punktuose nurodytos informacijos, šio straipsnio 1 dalies c punkte nurodytoje dokumentų rinkinio santraukoje papildomai pagrindžiama, kodėl naujo maisto produkto naudojimas atitinka Reglamento (ES) 2015/2283 7 straipsnyje nustatytas sąlygas. Dokumentų rinkinio santraukoje negali būti jokios informacijos, kurią prašoma laikyti konfidencialia pagal Reglamento (ES) 2015/2283 23 straipsnį ir Reglamento (EB) Nr. 178/2002 39a straipsnį.“;

                        2.

                        4 straipsnis pakeičiamas taip:

                           „4 straipsnis

                           Administraciniams duomenims taikomi reikalavimai
                           Be Reglamento (ES) 2015/2283 10 straipsnio 2 dalyje nustatytos informacijos į paraišką papildomai įtraukiami šie administraciniai duomenys:

                                       a)

                                       naujo maisto produkto gamintojo (-ų), jeigu tai nėra pareiškėjas, pavadinimas (-ai), adresas ir kontaktiniai duomenys;

                                       b)

                                       už dokumentų rinkinį atsakingo asmens, kuriam suteiktas leidimas pareiškėjo vardu palaikyti ryšį su Komisija ir Tarnyba, vardas, pavardė, adresas ir kontaktiniai duomenys;

                                       c)

                                       dokumentų rinkinio pateikimo data;

                                       d)

                                       dokumentų rinkinio turinys;

                                       e)

                                       išsamus dokumentų, pridedamų prie dokumentų rinkinio, sąrašas, įskaitant nuorodas į pavadinimus, tomus ir puslapius;

                                       f)

                                       jei pareiškėjas pagal Reglamento (ES) 2015/2283 23 straipsnį pateikia prašymą tam tikras dokumentų rinkinio dalis, įskaitant papildomą informaciją, laikyti konfidencialiomis, dalių, laikytinų konfidencialiomis, sąrašas ir įmanomas patikrinti pagrindimas, iš kurio matyti, kaip atskleidus tokią informaciją būtų galimai padaryta didelė žala pareiškėjo interesams;

                                       g)

                                       jei gamybos procesas yra susijęs su konfidencialiais duomenimis, pateikiama gamybos proceso nekonfidenciali santrauka;

                                       h)

                                       atskirai pateikta informacija ir paaiškinimai, pagrindžiantys pareiškėjo teisę panaudoti nuosavybinius mokslinius įrodymus arba mokslinius duomenis pagal Reglamento (ES) 2015/2283 26 straipsnį;

                                       i)

                                       tyrimų, pateiktų paraiškai pagrįsti, įskaitant informaciją, kuri įrodo atitiktį Reglamento (EB) Nr. 178/2002 32b straipsniui, sąrašas.“;

                        3.

                        6 straipsnis pakeičiamas taip:

                           „6 straipsnis
                           Paraiškos galiojimo tikrinimas

                              1.   Gavusi paraišką Komisija nedelsdama patikrina, ar paraiška patenka į Reglamento (ES) 2015/2283 taikymo sritį ir ar paraiška atitinka to reglamento 10 straipsnio 2 dalyje, šio reglamento 3–5 straipsniuose ir Reglamento (EB) Nr. 178/2002 32b straipsnyje nustatytus reikalavimus.

                              2.   Komisija gali konsultuotis su Taryba dėl to, ar paraiška atitinka 1 dalyje nurodytus atitinkamus reikalavimus. Tarnyba savo nuomones Komisijai pateikia per 30 darbo dienų.

                              3.   Komisija gali prašyti, kad pareiškėjas pateiktų papildomos informacijos dėl paraiškos galiojimo, ir pranešti pareiškėjui apie laikotarpį, per kurį ši informacija turi būti pateikta.

                              4.   Nukrypstant nuo šio straipsnio 1 dalies ir nepažeidžiant Reglamento (ES) 2015/2283 10 straipsnio 2 dalies ir Reglamento (EB) Nr. 178/2002 32b straipsnio 4 ir 5 dalių, paraiška gali būti laikoma galiojančia, nors joje ir nėra visų pagal šio reglamento 3–5 straipsnius reikalaujamų dokumentų, jeigu pareiškėjas pateikia tinkamą pagrindimą dėl kiekvieno trūkstamo dokumento.

                              5.   Komisija informuoja pareiškėją, valstybes nares ir Tarnybą apie tai, ar paraiška laikoma galiojančia, ar negaliojančia. Jei paraiška nelaikoma galiojančia, Komisija nurodo tokios išvados priežastis.“;

                        4.

                        7 straipsnio 1 dalis papildoma šiuo n punktu:

                                    „n)

                                    konsultacijų, surengtų rizikos vertinimo proceso metu pagal Reglamento (EB) Nr. 178/2002 32c straipsnio 2 dalį, rezultatai.“;

                        5.

                        I priedas pakeičiamas pagal šio reglamento priedo nuostatas.

                        6.

                        II priedas išbraukiamas.

            2 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. kovo 27 d. ir taikomas paraiškoms, teikiamoms Komisijai nuo tos dienos.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 26 d.

                  Komisijos vardu

                  Pirmininkė

               Ursula VON DER LEYEN

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2469, kuriuo nustatomi Europos Parlamento ir Tarybos reglamento (ES) 2015/2283 dėl naujų maisto produktų 10 straipsnyje nurodytoms paraiškoms taikomi administraciniai ir moksliniai reikalavimai (OL L 351, 2017 12 30, p. 64).

            (3)  2019 m. birželio 20 d. Europos Parlamento ir Tarybos reglamentas (ES) 2019/1381 dėl ES vykdomo rizikos vertinimo maisto grandinėje skaidrumo ir tvarumo, kuriuo iš dalies keičiami reglamentai (EB) Nr. 178/2002, (EB) Nr. 1829/2003, (EB) Nr. 1831/2003, (EB) Nr. 2065/2003, (EB) Nr. 1935/2004, (EB) Nr. 1331/2008, (EB) Nr. 1107/2009, (ES) 2015/2283 ir Direktyva 2001/18/EB (OL L 231, 2019 9 6, p. 1).

            (4)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).

            PRIEDAS

                     „PRIEDAS
                     Prie paraiškos dėl naujo maisto produkto pridedamo lydraščio šablonas
                     EUROPOS KOMISIJA
                     Generalinis direktoratas
                     Direktoratas
                     Skyrius
                     Data …
                     Tema: Paraiška dėl leidimo suteikimo dėl naujo maisto produkto pagal Reglamentą (ES) 2015/2283.

                        (Aiškiai pažymėkite atitinkamą langelį)

                                 ☐

                                 Paraiška dėl leidimo suteikimo dėl naujo maisto produkto.

                                 ☐

                                 Paraiška dėl jau leidžiamo naudoti naujo maisto produkto naudojimo sąlygų papildymo, išbraukimo arba pakeitimo. Pateikite nuorodą į tą leidimą.

                                 ☐

                                 Paraiška dėl jau leidžiamo naudoti naujo maisto produkto specifikacijų papildymo, išbraukimo arba pakeitimo. Pateikite nuorodą į tą leidimą.

                                 ☐

                                 Paraiška dėl jau leidžiamo naudoti naujo maisto produkto papildomų specialiųjų ženklinimo reikalavimų papildymo, išbraukimo arba pakeitimo. Pateikite nuorodą į tą leidimą.

                                 ☐

                                 Paraiška dėl jau leidžiamo naudoti naujo maisto produkto stebėsenos po pateikimo rinkai reikalavimų papildymo, išbraukimo arba pakeitimo. Pateikite nuorodą į tą leidimą.

                           Pareiškėjas (-ai) arba jo (jų) atstovas (-ai) Sąjungoje
                     (pavadinimas (-ai), adresas (-ai), …)
                     …
                     …
                     …
                     teikia šią paraišką, kad būtų atnaujintas Sąjungos naujų maisto produktų sąrašas.
                     Naujo maisto produkto tapatybė (pateikite informaciją apie naujo maisto produkto tapatybę atsižvelgiant į kategoriją (-as), kuriai (-ioms) priskiriamas naujas maisto produktas):
                     …
                     …
                     Konfidencialumas. Jei taikytina, nurodykite, ar į paraišką įtraukta konfidencialių duomenų pagal Reglamento (ES) 2015/2283 23 straipsnį.

                                 ☐

                                 Taip

                                 ☐

                                 Ne

                           Duomenų apsauga (*1). Jei taikytina, nurodykite, ar į paraišką įtrauktas prašymas dėl nuosavybinių duomenų apsaugos pagal Reglamento (ES) 2015/2283 26 straipsnį.

                                 ☐

                                 Taip

                                 ☐

                                 Ne

                           Maisto produktų kategorijos, naudojimo sąlygos ir ženklinimo reikalavimai

                                 Maisto produktų kategorija

                                 Specialios naudojimo sąlygos

                                 Papildomi specialūs ženklinimo reikalavimai

                           Pagarbiai
                     Parašas …
                     Priedai:

                                 ☐

                                 Išsamus dokumentų rinkinys

                                 ☐

                                 Dokumentų rinkinio santrauka (nekonfidenciali)

                                 ☐

                                 Dokumentų rinkinio dalių, kurias prašoma laikyti konfidencialiomis, sąrašas ir įmanomas patikrinti pagrindimas, iš kurio matyti, kaip atskleidus tokią informaciją būtų galimai padaryta didelė žala pareiškėjo interesams.

                                 ☐

                                 Su paraiška dėl naujo maisto produkto susijusių nuosavybinių duomenų apsaugą pagrindžianti informacija

                                 ☐

                                 Pareiškėjo (-ų) administracinių duomenų kopija

                                 ☐

                                 Tyrimų ir visos informacijos, susijusios su pranešimu apie tyrimus pagal Reglamento (EB) Nr. 178/2002 32b straipsnį, sąrašas.

               “

               (*1)  Pareiškėjas turėtų konkrečiai nurodyti paraiškos dalį (-is), į kurią (-ias) įtraukti nuosavybiniai duomenys, kuriuos prašoma apsaugoti, aiškiai nurodydamas skirsnį (-ius) ir puslapio (-ių) numerį (-ius). Pareiškėjas turėtų pateikti patikrinamą pagrindimą/deklaraciją dėl nuosavybinių duomenų apsaugos prašymo.


title: Komisijos įgyvendinimo reglamentas (ES) 2020/1777 2020 m. lapkričio 27 d. kuriuo iš dalies keičiamas Įgyvendinimo reglamentas (ES) 2018/659 dėl gyvų arklinių šeimos gyvūnų ir arklinių šeimos gyvūnų spermos, kiaušialąsčių ir embrionų įvežimo į Sąjungą sąlygų (Tekstas svarbus EEE)

text:
2020 11 30

                  LT

                  Europos Sąjungos oficialusis leidinys

                  L 399/1

         KOMISIJOS ĮGYVENDINIMO REGLAMENTAS (ES) 2020/1777
         2020 m. lapkričio 27 d.
         kuriuo iš dalies keičiamas Įgyvendinimo reglamentas (ES) 2018/659 dėl gyvų arklinių šeimos gyvūnų ir arklinių šeimos gyvūnų spermos, kiaušialąsčių ir embrionų įvežimo į Sąjungą sąlygų
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 17 straipsnio 3 dalį,
         atsižvelgdama į 2009 m. lapkričio 30 d. Tarybos direktyvą 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (2), ypač į jos 12 straipsnio 1, 4 ir 5 dalis, 13 straipsnio 2 dalį, 16 straipsnį ir 19 straipsnio a ir b punktus,
         kadangi:

                     (1)

                     Komisijos įgyvendinimo reglamentu (ES) 2018/659 (3) nustatytos arklinių šeimos gyvūnų ir jų spermos, kiaušialąsčių ir embrionų įvežimo į Sąjungą sąlygos. Jame nustatytas trečiųjų šalių, iš kurių valstybės narės turi leisti įvežti arklinių šeimos gyvūnus ir arklinių šeimos gyvūnų spermą, kiaušialąstes ir embrionus, sąrašas ir nurodomi tokiam įvežimui taikomi gyvūnų sveikatos ir veterinarijos sertifikavimo reikalavimai;

                     (2)

                     Direktyvoje 2009/156/EB nustatyti gyvūnų sveikatos reikalavimai, kuriais reglamentuojamas arklinių šeimos gyvūnų importas iš trečiųjų šalių į Sąjungą. Joje nustatyta, kad į Sąjungą arklinių šeimos gyvūnus leidžiama importuoti tik iš tų trečiųjų šalių ir jų teritorijos dalių, kuriose bent šešis mėnesius nepasitaikė įnosių (Burkholderia mallei) ligos atvejų;

                     (3)

                     2019 m. liepos 25 d. Kuveitas pranešė Komisijai apie du įnosių (Burkholderia mallei) atvejus tarp registruotų arklių, kurie prieš išsiuntimą į Sąjungą buvo laikomi karantino patalpose. Kuveitas nedelsdamas sustabdė registruotų arklių eksportą į Sąjungą ir ėmėsi būtinų priežiūros ir kontrolės priemonių. Todėl registruotų arklių iš Kuveito įvežimas į Sąjungą buvo sustabdytas priėmus Komisijos įgyvendinimo reglamentą (ES) 2019/2147 (4). 2019 m. rugsėjo 8 d. Pasaulio gyvūnų sveikatos organizacijos (OIE) regioninėje etaloninėje laboratorijoje taikant komplemento sujungimo metodą, nustatyta, kad dar trys arkliai tame pačiame ūkyje yra užkrėsti įnosių liga. 2020 m. birželio 23 d. Kuveitas informavo Komisiją, kad 2020 m. balandžio 30 d. OIE regioninėje etaloninėje laboratorijoje buvo atliktas aktyvus klinikinis ir serologinis tyrimas, įskaitant 7 914 arklių įnosių tyrimą, ir gauti neigiami rezultatai;

                     (4)

                     taigi Kuveitas įrodė, kad nuo tada, kai 2019 m. rugsėjo 8 d. buvo nustatytas paskutinis įnosių atvejis, jame daugiau nebuvo šios ligos atvejų. Todėl turėtų būti leidžiama iš Kuveito laikinai įvežti registruotus arklius, pakartotinai įvežti registruotus arklius po laikinojo eksporto ir importuoti registruotus arklius bei vežti arklinių šeimos gyvūnus tranzitu. Todėl tikslinga iš dalies pakeisti Įgyvendinimo reglamento (ES) 2018/659 I priede pateiktą Kuveitui skirtą įrašą;

                     (5)

                     2019 m. gruodžio 25 d. Turkija per Pranešimo apie gyvūnų ligas sistemą pranešė apie įnosių atvejį, kuris 2019 m. gruodžio 4 d. buvo patvirtintas arkliui Biujukados saloje (Stambulo provincija, Turkija). Priėmus Komisijos įgyvendinimo reglamentą (ES) 2020/581 (5) arklinių šeimos gyvūnų ir jų genetinės medžiagos produktų įvežimas į Sąjungą iš Turkijos buvo sustabdytas bent 6 mėnesių laikotarpiui;

                     (6)

                     Turkija pateikė informacijos, pagrindžiančios, kad Ankaros, Edirnės, Stambulo, Izmiro, Kirklareli ir Tekirdaho provincijose nebuvo įnosių atvejų daugiau nei šešis mėnesius nuo protrūkio Biujukados saloje, apie kurį pranešta 2019 m. gruodžio 25 d. Be to, minėta šalis įgyvendino priemones, kuriomis siekiama sumažinti įnosių ligos patekimo į šias provincijas riziką. Todėl turėtų būti leidžiama iš Ankaros, Edirnės, Stambulo, Izmiro, Kirklareli ir Tekirdaho provincijų laikinai įvežti registruotus arklius, pakartotinai įvežti registruotus arklius po laikinojo eksporto ir importuoti registruotus arklius, taip pat vežti arklinių šeimos gyvūnus tranzitu. Todėl Įgyvendinimo reglamento (ES) 2018/659 I priede tikslinga iš dalies pakeisti Turkijai skirtą įrašą;

                     (7)

                     todėl Įgyvendinimo reglamentas (ES) 2018/659 turėtų būti atitinkamai iš dalies pakeistas;

                     (8)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2018/659 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 27 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 1992 9 14, p. 54.

            (2)  OL L 192, 2010 7 23, p. 1.

            (3)  2018 m. balandžio 12 d. Komisijos įgyvendinimo reglamentas (ES) 2018/659 dėl gyvų arklinių šeimos gyvūnų ir arklinių šeimos gyvūnų spermos, kiaušialąsčių ir embrionų įvežimo į Sąjungą sąlygų (OL L 110, 2018 4 30, p. 1).

            (4)  2019 m. lapkričio 28 d. Komisijos įgyvendinimo reglamentas (ES) 2019/2147, kuriuo iš dalies keičiamas ir ištaisomas Įgyvendinimo reglamentas (ES) 2018/659 dėl arklinių šeimos gyvūnų ir arklinių šeimos gyvūnų spermos, kiaušialąsčių ir embrionų įvežimo į Sąjungą sąlygų (OL L 325, 2019 12 16, p. 99).

            (5)  2020 m. balandžio 27 d. Komisijos Įgyvendinimo reglamentas (ES) 2020/581, kuriuo iš dalies keičiamas Įgyvendinimo reglamentas (ES) 2018/659 dėl arklinių šeimos gyvūnų ir arklinių šeimos gyvūnų spermos, kiaušialąsčių ir embrionų įvežimo į Sąjungą sąlygų (OL L 133, 2020 4 28, p. 52).

            PRIEDAS
            Įgyvendinimo reglamento (ES) 2018/659 I priede trečiųjų šalių ir trečiųjų šalių teritorijos dalių, iš kurių leidžiama įvežti į Sąjungą arklinių šeimos gyvūnų ir jų spermos, kiaušialąsčių ir embrionų siuntas, sąrašas iš dalies keičiamas taip:

                        a)

                        Kuveitui skirtas įrašas pakeičiamas taip:

                                    „KW

                                    Kuveitas

                                    KW-0

                                    Visa šalies teritorija

                                    E

                                    X

                                    X

                                    X

                                    —

                                    —

                                    —

                                    —

                                    —

                                    —

                                    X

                                    “

                        b)

                        Turkijai skirtas įrašas pakeičiamas taip:

                                    „TR

                                    Turkija

                                    TR-0

                                    Visa šalies teritorija

                                    —

                                    —

                                    —

                                    —

                                    —

                                    —

                                    —

                                    —

                                    —

                                    —

                                    —

                                    TR-1

                                    Ankaros, Edirnės, Stambulo, Izmyro, Kirklarelio ir Tekirdaho provincijos

                                    E

                                    X

                                    X

                                    X

                                    —

                                    —

                                    —

                                    —

                                    —

                                    —

                                    X

                                    “


title: Komisijos įgyvendinimo reglamentas (ES) 2020/1795 2020 m. lapkričio 30 d. dėl leidimo naudoti lizino ir glutamo rūgšties geležies chelatą kaip visų rūšių gyvūnų pašarų priedą (Tekstas svarbus EEE)

text:
2020 12 1

                  LT

                  Europos Sąjungos oficialusis leidinys

                  L 402/27

         KOMISIJOS ĮGYVENDINIMO REGLAMENTAS (ES) 2020/1795
         2020 m. lapkričio 30 d.
         dėl leidimo naudoti lizino ir glutamo rūgšties geležies chelatą kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti lizino ir glutamo rūgšties geležies chelatą. Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį;

                     (3)

                     prašymas pateiktas dėl leidimo naudoti lizino ir glutamo rūgšties geležies chelatą kaip visų rūšių gyvūnų pašarų priedą, skirtiną prie priedų kategorijos „maistiniai priedai“;

                     (4)

                     Europos maisto saugos tarnyba (toliau – Tarnyba) 2019 m. liepos 4 d. (2) ir 2020 m. gegužės 25 d. (3) priimtose nuomonėse padarė išvadą, kad siūlomomis naudojimo sąlygomis lizino ir glutamo rūgšties geležies chelatas nedaro nepageidaujamo poveikio gyvūnų sveikatai ir vartotojų saugai. Ji taip pat padarė išvadą, kad priedas yra akis dirginanti, odą bei kvėpavimo takus jautrinanti medžiaga, ir nurodė, kad priedo naudotojams kyla rizika jo įkvėpus. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad šis priedas nekelia papildomos rizikos aplinkai, palyginti su kitais leidžiamais geležies junginiais, ir kad jis yra veiksmingas geležies šaltinis visų rūšių gyvūnams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     šio priedo vertinimas rodo, kad, jeigu taikomos atitinkamos priedo naudotojų apsaugos priemonės, Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Todėl reikėtų leisti naudoti šį priedą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą medžiagą, priklausančią priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 30 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2019;17(7):5792.

            (3)  EFSA Journal 18(6):6164.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Elemento (Fe) kiekis mg/kg visaverčio pašaro, kurio drėgnis yra 12 %

                           Maistinių priedų kategorija. Funkcinė grupė: mikroelementų junginiai.

                        3b111

                        -

                        Lizino ir glutamo rūgšties geležies chelatas

                           Priedo sudėtis:

                        geležies chelatų su lizinu ir geležies chelatų su glutamo rūgštimi mišinys santykiu 1:1 miltelių pavidalu, kuriame

                                    geležies kiekis – 15–16 %,

                                    lizino kiekis – 19–21 %,

                                    glutamo rūgšties kiekis – 18,5–21,5 %,

                                    drėgmės ne daugiau kaip 3 %

                        Visų rūšių gyvūnai

                        -

                        -

                        Avys: 500 (iš viso  (2))
                        Galvijai ir naminiai paukščiai: 450 (iš viso  (2))
                        Paršeliai, iki vienos savaitės iki nujunkymo: 250 mg/dienai (iš viso  (2))
                        Gyvūnai augintiniai: 600 (iš viso  (2))
                        Kitos rūšys: 750 (iš viso  (2))

                                    1.

                                    Priedas maišomas su pašarais kaip premiksas.

                                    2.

                                    Lizino ir glutamo rūgšties geležies chelatas gali būti pateikiamas rinkai ir naudojamas kaip priedas preparato forma.

                                    3.

                                    Priedo ir premiksų naudotojams pašarų ūkio subjektai nustato darbo procedūras ir tinkamas organizacines priemones, kad būtų išvengta galimo pavojaus, susijusio su įkvėpimu, sąlyčiu su oda ar akimis. Jei taikant šias procedūras ir priemones rizikos negalima sumažinti iki priimtino lygio, priedas ir premiksai naudojami su tinkamomis asmens apsaugos priemonėmis, įskaitant kvėpavimo apsaugos priemones.

                        2030 12 21

                           Veikliųjų medžiagų apibūdinimas:

                        Cheminės formulės:
                        geležies 2,6-diaminoheksano rūgšties, chlorido ir vandenilio sulfato druska:
                        C6H17ClFeN2O7S
                        geležies 2-aminopentandikarboksirūgšties, natrio ir vandenilio sulfato druska:
                        C5H12FeNNaO10S

                           Analizės metodai
                            (1):
                        Lizino ir glutamo rūgšties pašarų priede kiekybinis nustatymas:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS).

                              Pašarų priedo chelatinės struktūros įrodymas:

                                    —

                                    vidurio infraraudonųjų spindulių (IR) spektrometrija kartu su mikroelemento, lizino ir glutamo rūgšties kiekio pašarų priede nustatymu.

                              Bendro geležies kiekio pašarų priede kiekybinis nustatymas:

                                    —

                                    atominės sugerties spektrometrija, AAS (standartas EN ISO 6869); arba

                                    —

                                    induktyviai susietos plazmos atominė emisinė spektrometrija, ICP–AES (standartas EN 15510); arba

                                    —

                                    induktyviai susietos plazmos atominė emisinė spektrometrija, mineralizavus aukštame slėgyje, ICP-AES (EN 15621).

                              Bendro geležies kiekio nustatymas premiksuose:

                                    —

                                    atominės sugerties spektrometrija, AAS (standartas EN ISO 6869); arba

                                    —

                                    induktyviai susietos plazmos atominė emisinė spektrometrija, ICP–AES (standartas EN 15510); arba

                                    —

                                    induktyviai susietos plazmos atominė emisinė spektrometrija, mineralizavus aukštame slėgyje, ICP-AES (EN 15621); arba

                                    —

                                    induktyviai susietos plazmos masės spektrometrija (ICP-MS) (EN 17053).

                              Bendro geležies kiekio pašarinėse žaliavose ir kombinuotajame pašare nustatymas:

                                    —

                                    atominės sugerties spektrometrija, AAS (Komisijos reglamento (EB) Nr. 152/2009 IV priedo C dalis); arba

                                    —

                                    atominės sugerties spektrometrija, AAS (standartas EN ISO 6869), arba

                                    —

                                    induktyviai susietos plazmos atominė emisinė spektrometrija, ICP-AES (standartas EN 15510), arba

                                    —

                                    induktyviai susietos plazmos atominė emisinė spektrometrija, mineralizavus aukštame slėgyje, ICP-AES (EN 15621), arba

                                    —

                                    induktyviai susietos plazmos masės spektrometrija (ICP-MS) (EN 17053).

               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.

               (2)  Į inertinės geležies kiekį apskaičiuojant bendrą geležies kiekį pašare neturi būti atsižvelgiama.


title: Komisijos įgyvendinimo reglamentas (ES) 2020/1796 2020 m. lapkričio 30 d. dėl leidimo naudoti L-glutaminą, gautą iš korinebakterijų Corynebacterium glutamicum NITE BP-02524, kaip visų rūšių gyvūnų pašarų priedą (Tekstas svarbus EEE)

text:
2020 12 1

                  LT

                  Europos Sąjungos oficialusis leidinys

                  L 402/31

         KOMISIJOS ĮGYVENDINIMO REGLAMENTAS (ES) 2020/1796
         2020 m. lapkričio 30 d.
         dėl leidimo naudoti L-glutaminą, gautą iš korinebakterijų Corynebacterium glutamicum NITE BP-02524, kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti L-glutaminą, gautą iš korinebakterijų Corynebacterium glutamicum NITE BP-02524, kaip visų rūšių gyvūnų pašarų priedą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymas pateiktas dėl leidimo naudoti L-glutaminą, gautą iš korinebakterijų Corynebacterium glutamicum NITE BP-02524, kaip visų rūšių gyvūnų pašarų priedą, skirtiną prie priedų kategorijos „maistiniai priedai“ ir funkcinės grupės „aminorūgštys, jų druskos ir analogai“ ir prie priedų kategorijos „jusliniai priedai“ ir funkcinės grupės „kvapieji junginiai“;

                     (4)

                     Europos maisto saugos tarnyba (toliau – Tarnyba) 2020 m. kovo 18 d. priimtoje nuomonėje (2) padarė išvadą, kad siūlomomis naudojimo sąlygomis L-glutaminas, gautas iš korinebakterijų Corynebacterium glutamicum NITE BP-02524, nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad priedas yra veiksmingas glutamino šaltinis visų rūšių gyvūnams, o tam, kad papildomai naudojamas L-glutaminas būtų visapusiškai veiksmingas atrajotojams, jis turėtų būti apsaugotas nuo suirimo didžiajame skrandyje;

                     (5)

                     Tarnyba teigia, kad, kai priedas naudojamas kaip kvapioji medžiaga neviršijant rekomenduojamos dozės, papildomai veiksmingumo įrodyti nebūtina. L-glutamino neleidžiama naudoti kaip kvapiojo junginio geriamajame vandenyje. L-glutamino kaip kvapiojo junginio naudojimas neviršijant rekomenduojamos dozės neturėtų kelti jokio susirūpinimo. Tai, kad L-glutamino neleidžiama naudoti kaip kvapiosios medžiagos su geriamuoju vandeniu, netrukdo jo naudoti kombinuotuosiuose pašaruose, kuriais šeriama su vandeniu. Turėtų būti nustatyti apribojimai ir sąlygos, kad būtų galima geriau kontroliuoti L-glutaminą, kai jis naudojamas kaip kvapusis junginys. Rekomenduojamas L-gutamino kiekis turėtų būti nurodytas priedo etiketėje. Jei toks kiekis viršijamas, premiksų etiketėse turėtų būti nurodyta tam tikra informacija;

                     (6)

                     Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitas, kurias pateikė Reglamentu (EB) Nr. 1831/2003 įsteigta etaloninė laboratorija;

                     (7)

                     L-glutamino, gauto iš korinebakterijų Corynebacterium glutamicum NITE BP-02524, vertinimas rodo, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti šį priedą;

                     (8)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Priede nurodytą medžiagą, priklausančią priedų kategorijai „maistiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

               2.   Priede nurodytą medžiagą, priklausančią priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 30 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2020; 18(4):6075

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        mg kilograme visaverčio pašaro, kurio drėgnis yra 12 %

                           Kategorija: maistiniai priedai. Funkcinė grupė: aminorūgštys, jų druskos ir analogai.

                        3c451

                        -

                        L-glutaminas

                           Priedo sudėtis:

                        milteliai, kurių sudėtyje yra ne mažiau kaip 98 % L-glutamino

                           Veikliosios medžiagos apibūdinimas:

                        L-glutaminas, gaunamas fermentuojant su korinebakterijomis Corynebacterium glutamicum NITE BP-02524
                        IUPAC pavadinimas (2S)-2,5-diamino-5-oksopentano rūgštis
                        CAS numeris: 56–85–9
                        Einecs numeris: 200–292–1
                        Cheminė formulė: C5H10N2O3

                           Analizės metodas
                            (1):
                        L-glutamino identidfikavimas pašarų priede:

                                    —

                                    Maisto cheminių medžiagų kodekso L-glutaminui skirtas skyrius.

                              Glutamino kiekybinis nustatymas pašarų priede, premiksuose, kombinuotuosiuose pašaruose ir pašarinėse žaliavose:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD).

                        Visų rūšių gyvūnai

                        -

                        -

                        -

                                    1.

                                    L-glutaminas gali būti teikiamas rinkai ir naudojamas kaip priedas preparato forma.

                                    2.

                                    Priedo ir premiksų naudojimo taisyklėse nurodomos laikymo sąlygos ir stabilumas termiškai apdorojant.

                                    3.

                                    Frazė, pateikiama priedo ir premikso etiketėse:
                                    „Papildomai naudojant L-glutaminą užtikrinamas tinkamas aminorūgščių kiekis pašare ir išvengiama galimo glutamino trūkumo kritiniais gyvenimo laikotarpiais.“

                        2030 12 21

                           Kategorija: jusliniai priedai. Funkcinė grupė: kvapieji junginiai

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Veikliosios medžiagos kiekis mg kilograme visaverčio pašaro, kurio drėgnis yra 12 %

                        3c451

                        -

                        L-glutaminas

                           Priedo sudėtis:

                        milteliai, kurių sudėtyje yra ne mažiau kaip
                        98 % L-glutamino

                           Veikliosios medžiagos apibūdinimas:

                        L-glutaminas, gaunamas fermentuojant su korinebakterijomis Corynebacterium glutamicum NITE BP-02524
                        IUPAC pavadinimas (2S)-2,5-diamino-
                        5-oksopentano rūgštis
                        CAS numeris: 56–85–9
                        Einecs numeris: 200–292–1
                        Cheminė formulė: C5H10N2O3

                        FLAVIS numeris: 17.007

                           Analizės metodas
                            (1):
                        L-glutamino identidfikavimas pašarų priede:

                                    —

                                    Maisto cheminių medžiagų kodekso L-glutaminui skirtas skyrius.

                              Glutamino kiekybinis nustatymas pašarų priede ir premiksuose:

                                    —

                                    jonų mainų chromatografija kartu su vizualiniu ar fluorescenciniu aptikimu, taikant pokolonėlinio antrinių junginių gavimo ir optinio nustatymo būdus (IEC-VIS/FLD), kaip aprašyta EN ISO 17180:2013.

                        Visų rūšių gyvūnai

                        -

                        -

                        -

                                    1.

                                    L-glutaminas gali būti teikiamas rinkai ir naudojamas kaip priedas preparato forma.

                                    2.

                                    Priedas maišomas su pašaru kaip premiksas.

                                    3.

                                    Priedo ir premiksų naudojimo taisyklėse nurodomos laikymo sąlygos ir stabilumas termiškai apdorojant.

                                    4.

                                    Priedo etiketėje nurodoma:
                                    „Rekomenduojamas didžiausias veikliosios medžiagos kiekis visaverčiame pašare, kurio drėgnis yra 12 %: 25 mg/kg“.

                                    5.

                                    Premiksų etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas šis veikliosios medžiagos kiekis visaverčiame pašare, kurio drėgnis yra 12 %: 25 mg/kg.

                        2030 12 21

               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.